Papua podargo

La Papua podargo aŭ Papua ranbuŝulo, Podargus papuensis, estas oceania specio de podargo, tipo de birdo trovebla tra Aru Insuloj, Nov-Gvineo kaj en la Kabjorka Duoninsulo, Kvinslando, Aŭstralio.

Taksonomio
La specion dekomence priskribis la zoologo Jean René Constant Quoy kaj la natursciencisto Joseph Paul Gaimard en 1830.

La agnoskitaj subspecioj estas jenaj tri: P. p. papuensis, P. p. baileyi, kaj P. p. rogersi.

Aspekto

La Papua podargo estas la plej granda el la ranbuŝuloj laŭ longo. Averaĝaj grandecoj indikas, ke ĝi malsuperiĝas nur malantaŭ la novtropika granda niktibio kaj la guaĉaro (se ĉi-lasta estas vera membro de la ordo) inter la plej grandaj specioj en la ordo Podargoformaj. Averaĝe ĉi tiuj birdoj estas ĉirkaŭ 53 cm, kun gamo de 50 ĝis 60 cm. Ĉi tiu specio averaĝe pezas 414 g ĉe maskloj kaj 314 g ĉe inoj, kun totala gamo de 290 ĝis 570 g. La Grizbruna podargo estas pli malgranda averaĝe ol ĉi tiu, sed kapablas atingi pli altajn maksimumajn pezojn. 

La papua podargo havas bulban bekon, ruĝajn okulojn, kremkolorajn brovojn, longan voston kaj malhelajn flugilojn. La masklo de la specio estas iomete pli granda, pli malhela kaj marmoreca laŭ aspekto. La ino estas pli ruĝbruna laŭ aspekto. La makuleca aspekto helpas ilin efike kamufli ĉe la arboŝelo.

P. p. baileyi estas pli malgranda kaj pli malhela. P. p. rogersi estas pli granda kaj pli pala.

Similaj specioj estas la Grizbruna podargo. la Papua podargo estas pli granda, havas ruĝajn okulojn, pli longan voston, kaj pli malhelajn flugilojn.

Distribuado kaj habitato
Ĝi troviĝas tra Aru Insuloj, Nov-Gvineo kaj en la Kabjorka Duoninsulo, Kvinslando, Aŭstralio

La natura vivejo de ĉi tiu specio estas subtropikaj aŭ tropikaj, humidaj, arbaroj de malaltaj teroj.

Kutimaro

Voĉo
La krio estas resonanca 'uum' aŭ rideca hupado. Ĝi kutime aŭdeblas post krepusko kaj antaŭ tagiĝo.

Reproduktado
Reproduktado okazas el aŭgusto ĝis januaro. Unu aŭ du blankaj ovoj estas metitaj en neston konsistantan el kelkaj bastonetoj metitaj en la forkon de branĉo.

Manĝado
La papua podargo estas strikte noktula. Ĝi ĉasas grandajn insektojn sur la tero ekde krepusko. Okaze, ĝi ankaŭ prenas malgrandajn reptiliojn, amfibiojn aŭ birdojn kiel predon.

La papua podargo povas sekrecii substancon en sia buŝo, kiu allogas muŝojn. Ĉe Internet Archive. Laŭ kelkaj observantoj, ĝi kapablas atendi kun malfermita buŝo kaj muŝoj eniras por esplori la odoron.

 Referencoj 

 Eksteraj ligiloj 

Kategorio:Podargedoj
Kategorio:Birdoj de Oceanio